recursal/SuperWikiNEXT-32B huggingface dataset:
המונח "אהל אל-כתאב" מפנה לכאן. לערך העוסק בהעם היהודי כפי שהוא מכונה בקוראן - אהל אל-כתאב/עם הספר, ראו עם הספר.
**אַהְל אל-כִּתַאבּ** (בערבית: **أهل الكتاب**; תעתיק מדויק: **אהל אלכתאב**), "אנשי [או: בעלי] הספר", הוא מונח באסלאם המתייחס ליהודים, לנוצרים ולצאבִּאים, ולפעמים גם לבני דתות אחרות כמו הזורואסטרים.

פירמן מאת מהמט השני, המאפשר לנוצרים בבוסניה חופש פולחן ומעמד מוגן, 1463
הקוראן משתמש במונח בהתייחסו ליהודים, לנוצרים ולצאבִּאים במגוון רחב של הקשרים, מפולמוס דתי ועד לשותפות האמונה המונותיאיסטית בעמים שקיבלו כתבי קודש. בשלב מאוחר יותר, המונח התרחב והוחל גם על קהילות דתיות אחרות תחת שלטון האסלאם, כולל קבוצות פוליתאיסטיות. מבחינה היסטורית, קהילות אלה היו במעמד של ד'ימה.

ביהדות משמש המונח "עם הספר" לייחד את העם היהודי. כמה זרמים נוצריים, כגון הבפטיסטים, המתודיסטים, הכנסייה האדוונטיסטית של היום השביעי, הפוריטנים והשייקרים, אימצו את המונח "אנשי הספר" ביחס לעצמם.

בקוראן
------

בקוראן המונח "אנשי הספר" מתייחס ליהודים, לנוצרים ולצאבאים. כתבי הקודש הנזכרים בקוראן הם התורה (التَّوْرَاة – "א-תַּוְרַ֫אה"), האוונגליונים (الْإِنْجِيل – "אל-אִנְגִ֫'יל") ותהילים (الزَّبُور – "א-זַּבּ֫וּר").

שימוש אסלאמי מאוחר
------------------

השימוש במונח "אהל אל-כתאב" בשלב מאוחר יותר הורחב כדי לכלול גם זורואסטרים, שומרונים, מנדעים, ואפילו הודים פוליתאיסטים.
מלומדים מוסלמים חלוקים בדעתם באשר לשאלה האם ההודים נחשבים "אנשי הספר". עם כיבושה של הודו בידי האסלאם, הגדרת המונח השתנתה, שכן רוב תושבי הודו היו בני הדתות הדהרמיות. אנשי דת מוסלמים רבים בהודו החשיבו את ההינדים ל"אנשי הספר", והחל במוחמד בן קאסם וכלה באורנגזיב, השליטים המוסלמים היו מוכנים להתייחס להינדים כמשתייכים ל"אנשי הספר". מוסלמים רבים לא התייחסו להינדים כאל עובדי אלילים אף על פי שההינדואיזם שונה לחלוטין מן הדתות האברהמיות.

ד'ימה
-----

מבחינה היסטורית, מעמד של ד'ימי הוענק במקור ליהודים, לנוצרים ולצאבִּאים. מעמד זה הושת בהמשך גם על זורואסטרים, הינדים, ג'יינים ובודהיסטים.

ראו גם
------

* תנאי עומר
* ד'ימי

קישורים חיצוניים
----------------

* אהל אל-כתאב, באתר אנציקלופדיה בריטניקה (באנגלית)

הערות שוליים
------------

1. ↑  Ahl al-Kitab", **The Oxford Dictionary of Islam**, Oxford 2014, s.v".
2. ↑  Andrea C. Paterson, **Three Monotheistic Faiths – Judaism, Christianity, Islam: An Analysis and Brief History**, AuthorHouse, 2009, p. 78.
3. ↑  Vajda, G. "Ahl al-Kitāb", **Encyclopaedia of Islam**, Second Edition, s.v.
4. ↑  Seyyed Hossein Nasr, **Sufi Essays**, SUNY Press, 1972, p. 139.
5. ↑  S.V. Desika Char, **Hinduism and Islam in India: Caste, Religion, and Society from Antiquity to Early Modern Times**, Markus Wiener Publishers, 1993, p. 127.
6. ↑  Annemarie Schimmel, **The Empire of the Great Mughals: History, art and Culture**, Reaktion Books, 2004, p. 107.
7. ↑  Michael Bonner, **Jihad in Islamic History: Doctrines and Practice**, Princeton University Press, 2008, pp. 87-89.
8. ↑  André Wink, **Al-Hind, the Making of the Indo-Islamic World**, BRILL, 2002, p. 193.

|  |  |
| --- | --- |
| בקרת זהויות עריכת הנתון בוויקינתונים | 
* TDVİA: ehl-i-kitap

 |
אוטו-טיון: תוכנה משמשת לעיבוד אותות קול (Aortography)
**אוטו-טיון** (באנגלית: **Auto-Tune**, "צליל אוטומטי") היא תוכנה וסימן מסחרי של קניינית התוכנה "Antares Audio Technologies". התוכנה משמשת לעיבוד אותות קול. במקור היא נועדה לצורך הסוואה ותיקון של זיופים מוזיקליים. פיתוח התוכנה הושלם על ידי המהנדס אנדי הילדברנד ב-1997. בשנת 1998 נעשה שימוש ראשוני באוטו-טיון בשירה של הזמרת שר "Believe". מארק טיילור ובריאן רולינג, שהפיקו את האלבום, ניסו לשמור את השימוש באוטו-טיון בסוד, אולם בשנת 2000 הודו שהשתמשו בו. מאז נודע האוטו-טיון כ"אפקט שר" וכ"פוטושופ של הקול האנושי".

בשנת 2004, מבקר המוזיקה ניל מקורמיק כתב בעיתון "דיילי טלגרף" ש"האוטו-טיון הוא המצאה מרושעת ביותר המנסה לקעקע את תעשיית הפופ מאז סוף שנות התשעים, ללא הצלחה", וששירת האוטו-טיון היא כ"שירת המתים". בשנת 2010 הודתה סדרת הטלוויזיה הבריטית "אקס פקטור" שמספר מתמודדים עשו שימוש באוטו-טיון. בעקבות זאת אסר סיימון קאוול להשתמש באפקט זה. באותה השנה כלל המגזין "טיים" את האוטו-טיון ברשימת ההמצאות הגרועות ביותר.

התפשטות התופעה בשנת 2009 והמחאה נגדה
------------------------------------

תופעת האוטו-טיון דעכה בעשור הראשון של המאה ה-21, אך הכתה גלים שנית לקראת העשור השני של המאה ובייחוד בשנת 2005, כאשר הראפר טי-פיין גילה ולמד את מקור התוכנה לעומק והכניס אותה לעולם המוזיקה בסערה ובעקבות זאת יותר ויותר זמרים עשו שימוש באפקט, למעט זמרים בודדים שסירבו להשתמש בו. בטקס פרסי גראמי ה-51 שנערך ב-2009 מחתה להקת "קאב פור קיוטי" על השימוש באוטו-טיון בתעשיית המוזיקה, בעונדם סרטים כחולים. הזמר ג'יי זי חיבר שיר על סלידתו מהאוטו-טיון בשם "מות האוטו-טיון", ובו מחה על היותו של האוטו-טיון גימיק "שאינו מעלה ואינו מוריד". הזמרת כריסטינה אגילרה לבשה חולצה שעליה הוטבעה הכתובת: "אוטו-טיון זה לחלשים".

קישורים חיצוניים
----------------

ויקישיתוף מדיה וקבצים בנושא **אוטו-טיון** בוויקישיתוף
* 

* אתר האינטרנט הרשמי של אוטו-טיון (באנגלית)
* אתר למנויים בלבד בן שלו, האוטו-טיון היה אמור להרוס את המוזיקה. היום אי אפשר בלעדיו, באתר הארץ, 4 באוקטובר 2018
פירוש נוסף ערך זה עוסק בקבוצת עמים הודו-אירופיים. אם התכוונתם לקבוצה האתנית הדומיננטית באיראן, ראו פרסים.

השטח ההיסטורי בו חיו העמים האיראניים השונים
**העמים האיראניים** הם קבוצה אתנית-לשונית (אנ') הודו-אירופית מגוונת, הכוללת עמים שונים שדוברים שפות איראניות. העמים האיראניים מתגוררים כיום בעיקר באזור המזרחי של המזרח התיכון, באזור מרכז אסיה, בקווקז ובחלקים של תת-היבשת ההודית.

האיראנים הפכו לקבוצה נפרדת בסביבות אמצע האלף ה-2 לפנה"ס. בשיא ההתפשטות שלהם באמצע האלף ה-1 לפנה"ס הם שלטו על אזור נרחב, שהשתרע על פני כל הערבה האירואסית, מן המישור ההונגרי הגדול במערב ועד רמת אורדוס במזרח. האימפריות האיראניות המערביות בדרום כבשו חלק גדול מן העולם העתיק במהלך המאה ה-6 לפנה"ס, והותירו אחריהם מורשת תרבותית חשובה. האימפריות האיראניות המזרחיות מילאו תפקיד מכריע בפיתוח של דרך המשי.

באלף ה-1 לפנה"ס הצטמצם השטח בו שלטו האימפריות האיראניות, כתוצאה מהתרחבויות של האזורים שהיו בשליטה סלאבית, גרמאנית, טורקית ומונגולית.

העם האיראני הידוע ביותר כיום הם הפרסים, עמים איראניים מודרניים אחרים כוללים את הבלוצ'ים, הג'ילקים, הכורדים, הלורים, המאזנדאנים, האוסטים, הפאמירים, הפשטונים, הטג'יקים, הטלישים, הוואקים והיאגנובים. רובם נמצאים כיום באזור הרמה האיראנית, המשתרעת מן הקווקז שבצפון ועד המפרץ הפרסי שבדרום ומטורקיה במערב ועד שינג'יאנג במזרח.

ראו גם
------

* פרסים

קישורים חיצוניים
----------------

ויקישיתוף מדיה וקבצים בנושא **איראנים** בוויקישיתוף

הערות שוליים
------------

1. ↑  Waldman & Mason 2006, p. 692
2. ↑  "IRAN vi. IRANIAN LANGUAGES AND SCRIPTS". *Encyclopædia Iranica*. Vol. XIII. 29 במרץ 2012. pp. 344–377. `{{cite encyclopedia}}`:  (עזרה)
3. ↑  Annamoradnejad, Rahimberdi; Lotfi, Sedigheh (2010). "Demographic changes of nomadic communities in Iran (1956–2008)". *Asian Population Studies*. **6** (3): 335–345. doi:10.1080/17441730.2010.512764.
**דניאל מקני** (באנגלית: **Daniel Macnee**;‏ 4 ביוני 1806 – 17 בינואר 1882), היה צייר דיוקנאות סקוטי, שכיהן כנשיא האקדמיה המלכותית הסקוטית (1876).

ביוגרפיה
--------

הוא נולד בפינטרי בסטירלינגשייר. בגיל שלוש עשרה הוא התחנך לצד הורציו מקולוך ועיבד בצבעי מים, אצל אמן הנוף ג'ון נוקס. לאחר מכן הוא עבד שנה בתור ליטוגרף, והועסק בחברה בקאמנוק, איירשייר, כדי לצבוע את מכסי הנוי של קופסאות הרחה מעץ שלהם.

הוא למד באדינבורו באקדמיה לאמנות, שם פירנס את עצמו על ידי איור פרסומים עבור החרט ויליאם הום ליזרס. לאחר שעבר לגלאזגו, הוא ביסס את עצמו כצייר פורטרטים אופנתי. בשנת 1829 הוא התקבל כחבר באקדמיה הסקוטית המלכותית. הוא לא מופיע כבעל נכסים עצמאי עד 1840, כאשר הוא נרשם כצייר דיוקנאות המתגורר בגלאזגו.

עם מותו של סר ג'ורג' הארווי ב-1876 הוא נבחר לנשיא האקדמיה הסקוטית המלכותית. מאז ועד מותו הוא נשאר באדינבורו, שם, לפי האנציקלופדיה בריטניקה משנת 1911, "תכונותיו החברתיות הגאוניות וכוחותיו הבלתי ניתנים לחיקוי … הפכו אותו לפופולרי". הוא התגורר בווסט אנד האופנתי של אדינבורו.

הוא זכה לתואר אבירות על ידי המלכה ויקטוריה בשנת 1877. באותה שנה הוא נבחר לעמית של החברה המלכותית של אדינבורו.

כמה מיצירותיו של מקני מוחזקות על ידי הגלריה הלאומית לפורטרטים בלונדון ובגלריה הלאומית של סקוטלנד באדינבורו.

הוא היה נשוי לראשונה למרגרט (1810–1847) שלה היו לו לפחות שבעה ילדים, כולל הוראס מקני. היא קבורה בגלאזגו נקרופוליס. הוא היה נשוי שנית (בערך 1850), למרי ביוקנן מקני (1834–1931), הצעירה ממנו ב-28 שנים.

מקני נקבר בבית הקברות דין במערב אדינבורו עם אשתו מרי ביוקנן, וילדיו, קונסטנס ותומס ויסמן מקני.

גלריה
-----

* ליידי באפורליידי באפור
* הנרי מרשלהנרי מרשל
* לואיזה בלפורלואיזה בלפור
* ג'ון הוטון בלפורג'ון הוטון בלפור

קישורים חיצוניים
----------------

ויקישיתוף מדיה וקבצים בנושא **דניאל מקני** בוויקישיתוף

הערות שוליים
------------

1. ↑  Waterston, Charles D; Macmillan Shearer, A (July 2006). Former Fellows of the Royal Society of Edinburgh 1783-2002: Biographical Index
2. ↑  Bryan, Michael; Williamson, George C. (1904). "Macnee, Daniel, Sir". Bryan's dictionary of painters and engravers. Vol. 3, H–M. NY: Macmillan. p. 266.
3. 1 2  Chisholm, Hugh, ed. (1911). "Macnee, Sir Daniel". Encyclopædia Britannica. Vol. 17 (11th ed.). Cambridge University Press. p. 265.
4. ↑  Biographical Index of Former Fellows of the Royal Society of Edinburgh 1783–2002 (PDF). The Royal Society of Edinburgh. July 2006. ISBN 0-902-198-84-X. Archived from the original
5. ↑  "A Lady in Grey (The Artist's Daughter, Later Mrs Wiseman) - Art UK"

|  |  |
| --- | --- |
| בקרת זהויות עריכת הנתון בוויקינתונים | 
* AGSA: 3841
* ISNI: 0000 0000 6791 7834
* RKD: 51821
* SNAC: w68g9hs2
* ULAN: 500005662
* VIAF: 95715394
* WorldCat: viaf-95715394

 |
**הריסת בנייה בלתי חוקית ביהודה ושומרון** מתבצעת באמצעות ציוד מכני הנדסי של המנהל האזרחי. פעמים רבות ההריסות האלה נתפסות כחלק מהסכסוך הישראלי-פלסטיני.

הריסת מבנים פלסטינים
--------------------

מבנים רבים הנבנים על ידי פלסטינים בשטח C נבנים ללא תוכניות בניין מוכרות על ידי המנהל האזרחי, הממעט לאשר בקשות כאלה כאשר הן מוגשות. על פי נתונים של המנהל האזרחי, בשנים 2010-2020 הוגשו כל שנה מעל 400 בקשות, ואושרו בממוצע פחות מ-7 בקשות בכל שטח העילה למניעת אישורים היא שאין לישובים תוכניות מתאר, וגופי התכנון ביהודה ושומרון מיעטו מאוד בהכנת תוכניות כאלה.

נגד חלק מהבתים מוצא ומופעל צו הריסה. ב-22 ביולי 2019 הרסה ישראל 13 בניינים בשכונת ואדי אל-חומוס הסמוכה לירושלים. השכונה היא באזור שבין שטח B לשטח A, בשליטת אזרחית של הרשות הפלסטינית, אך נמצאת בצד הישראלי של גדר ההפרדה, בעקבות בקשות של תושבי המקום. מפקד כוחות צה"ל באזור יהודה והשומרון הוציא צו איסור בנייה באזור זה, משום שקרבת המבנים לגדר ההפרדה מהווה סיכון ביטחוני. הבתים שנהרסו נבנו לאחר פרסום הצו ובג"ץ דחה עתירה של בעלי הבתים נגד הריסתם.

לפי נתונים שנאספו על ידי המשרד לתיאום פעילות הומניטרית של האו"ם (OCHA), כל שנה נהרסים 400 עד 800 מבנים של פלסטינים, מתוכם קצת יותר משליש מבני מגורים. השאר הם מבנים חקלאיים, חנויות, מחסנים, ועוד, כאשר כ-100 עד 200 מההריסות הן במזרח ירושלים.

הריסת בתים בהתנחלויות שנבנו על קרקע פרטית של פלסטינים
-----------------------------------------------------

מחפר הורס בית בעפרה, 2017
בתים בהתנחלויות ובמאחזים ביהודה ושומרון נהרסו לפי פסיקות בג"ץ בעתירות שהוגשו על ידי פלסטינים וארגוני שמאל בישראל בנימוק שהבתים נבנו על קרקע פרטית של פלסטינים. המקרה הבולט ביותר הוא פינוי כל היישובים מגרון ועמונה בעקבות עתירה לבג"ץ.

הריסת מאחזים
------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
מאחז הוא יישוב שהוקם ביהודה ושומרון או ברצועת עזה ללא החלטה של ממשלת ישראל על הקמתו, שאין לו תוכנית בניין עיר, והבנייה בה היא לא חוקית. כיוון שכך, במהלך השנים פונו מספר מאחזים.

הערות שוליים
------------

1. ↑  אתר למנויים בלבד דרור פייטלסון, קפקא בשטחים: כך המינהל האזרחי הופך אנשים רגילים לעבריינים, באתר TheMarker‏, ‏8 בנובמבר 2022
2. ↑  **התחום האסור: מדיניות התכנון הישראלית בכפרים הפלסטינים בשטח C**, עמותת במקום, יוני 2008
3. ↑  רויטרס, טל לב רם, ‏עימותים פרצו במהלך הריסת 13 מבנים בלתי חוקיים בצור באהר, באתר מעריב אונליין, 22 ביולי 2019
4. ↑  בג"ץ 3246/17 מוחמד אבו טיר ואחרים נ' נגד מפקד כוחות צה"ל, ניתן ב־11 ביוני 2019
5. ↑  אתר למנויים בלבד דרור פייטלסון, הריסות בתי מחבלים? הבתים בגדה המערבית נהרסים, אבל לא מהסיבות שחשבתם, באתר TheMarker‏, 12 בדצמבר 2021
**המאנט סורן** (בהינדי: **हेमंत सोरेन**; נולד ב־10 באוגוסט 1975) הוא פוליטיקאי הודי, לשעבר ראש השרים של ג'הרקאנד, יו"ר האופוזיציה באספה המחוקקת של ג'הרקאנד וכחבר ברג'יה סבהה.

ביוגרפיה
--------

המאנטס סורן נולד ב־10 באוגוסט 1975 בנמרה שבביהר (כיום בג'הרקאנד), לרופי ושיבו סורן (אנ'), פוליטיקאי הודי שעציד לכהן כראש השרים של ג'הרקאנד.

ב־2005 התמודד סורן על מושב באספה המחוקקת של ג'הרקאנד, אך הפסיד.

ב־2009 נבחר בורן לרג'יה סבהה, אך באותה שנה נבחר לאספה המחוקקת של ג'הרקאנד. בספטמבר 2010 מונה סורן לסגן ראש השרים של ג'הרקאנד בממשלת מפלגת העם ההודית, שהוקמה לאחר במאי באותה שנה פרשה המפלגה מקואליציה בהובלת אביו, שיבו סורן, בעקבות תמיכת המפלגה בממשלת הקונגרס הלאומי ההודי בראשות מאנמוהאן סינג בהצבעה בלוק סבהה, בה ראתה המפלגה פרישה מהברית הדמוקרטית הלאומית. סורן פרש מהתפקיד בינואר 2013, כשהוא גורם לממשלה ליפול ולהחלת שלטון הנשיא במדינה.

ביולי 2013 הושבע סורן לראש השרים במדינה לאחר שהציג את תמיכת קואליציה שכללה בנוסף לג'הרקאנד מוקטי מורכה את הקונגרס הלאומי ההודי והראשטריה ג'נטה דאל.

סורן כיהן כראש השרים כשנה ומחצה, אך הובס בבחירות בשהתקיימו בדצמבר 2014. בינואר 2015 נבחר סורן ליו"ר האופוזיציה באספה המחוקקת.

ב־2019 נבחר סורן בשנית לראש השרים של ג'הרקאנד.

מ־2022 דירקטריון האכיפה (אנ') חוקר פרשת כרייה בלתי חוקית הקשורה לסורן, שנחשב במעורבות בהלבנת הון הקשורה הפרשה. ב־31 בינואר 2024 התפטר מתפקידו כראש השרים ונעצר על ידי דירקטוריון האכיפה, בין היתר בשל מעורבות בפרשת העברת בעלות לא חוקית נרחבת בידי המאפיה.

חיים אישים
----------

סורן נשוי לקלפאנה סורן ללהם שני בנים.

קישורים חיצוניים
----------------

ויקישיתוף מדיה וקבצים בנושא **המאנט סורן** בוויקישיתוף
* המאנט סורן, ברשת החברתית פייסבוק
* המאנט סורן, ברשת החברתית אקס (טוויטר)
* המאנט סורן, ברשת החברתית אינסטגרם

הערות שוליים
------------

1. ↑  Jagran Josh, Hemant Soren Biography: Early Life, Family, Education, Political Career, Net Worth, Latest News, Jagran Josh, ‏26 באוגוסט 2022
2. ↑  Hemant Soren takes oath as Jharkhand CM, carries forward father Shibu Soren's legacy, India Today, ‏29 בדצמבר 2019
3. ↑  Amitabh Srivastava, The rise and rise of Shibu Soren, India Today, ‏24 בדצמבר 2009
4. ↑  Hemant Soren becomes Jharkhand CM, heads ninth government, India Today, ‏12 ביולי 2013
5. ↑  Amitabh Srivastava, Emerging out of father Shibu Soren's shadow to take JMM's tally to its highest ever, the new leader of opposition has rewritten the script: in Jharkhand, you are either with Hemant or with the BJP, India Today, ‏15 בינואר 2015
6. ↑  India Today News Desk, Hemant Soren, Enforcement Directorate and a 30-hour cat-and-mouse game, India Today, ‏30 בינואר 2024
7. ↑  Munish Chandra Pandey, Hemant Soren arrested moments after resigning as Jharkhand Chief Minister | Top points, India Today, ‏31 בינואר 2024
**צ'מפי סורן** (בהינדי: **चंपई सोरेन**; נולד ב־1 בנובמבר 1956) הוא פוליטיקאי הודי המכהן כראש השרים של ג'הרקאנד.

ביוגרפיה
--------

סורן נולד למשפחה חקלאית.

בשנות התשעים היה סורן מעורב במחאה נגד מפעלי טאטא מוטורס בתביעה לזכויות עובדים, דבר שהביא להגשת כתב אישום נגדו ב־1993.

ב־1991 נבחר סורן כפוליטיקאי עצמאי כחבר באספה המחוקקת של ביהר, וב־1995 הצטרף לג'הרקאנד מוקטי מורכה.

לאחר הקמת ג'הראקנד ב־2000, סורן נבחר לאספה המחוקקת של ג'הרקאנד ב־2005 והיה חבר בממשלת הקואליציה של מפלגת העם ההודית־ג'הרקאנד מוקי מורכה בין ספטמבר 2010 וינואר 2013. לאחר שהוקמה ממשלת קואליציה של הג'הרקאנד מוקטי מורכה והקונגרס הלאומי ההודי ביולי 2013 בראשות המאנט סורן, מונה לשר המדע והטכנולוגיה בממשלה זו, שהתקיימה עד לתבוסת המפלגה בבחירות בדצמבר 2014, בהם ניצחה מפלגת העם ההודית.

בבחירות לאספה המחוקקת של ג'הרקאנד ב־2019 ניצחה הג'הרקאנד מוקטי מורכה והמאנט סורן שב והקים ממשלה, בה מונה צ'מפי סורן לשר התחבורה, ושר לרווחת השבטים הנספחים, הקאסטות הנאספחות והקאסטות הלא־מקודמות.

סורן מונה לראש השרים של ג'הרקאנד לאחר שקודמו בתפקיד, המאנט סורן, התפטר מהתפקיד עקב מעצרו בפרשת שחיתות.

הערות שוליים
------------

1. 1 2  Champai Soren: an accidental Chief Minister, newindianexpress, ‏4 בפברואר 2024
**יאריסלי סילבה** (בספרדית: **Yarisley Silva**; נולדה ב-1 ביוני 1987) היא אתלטית קובנית, זוכת מדליית כסף באולימפיאדת לונדון (2012), אלופת עולם (בייג'ינג 2015) ואלופת העולם באולם (סופוט 2014) בקפיצה במוט.

ביוגרפיה
--------

סילבה נולדה בסן לואיס שבקובה, האמצעית מבין שלושה ילדים לחסוס סילבה ומגלי רודריגס. אביה היה אתלט חובב בתחום הקפיצה לרוחק ואמה מטילת כידון. בגיל תשע החלה להתאמן באתלטיקה והשתתפה בתחרויות בקפיצה לרוחק, קפיצה לגובה וריצות. בגיל 13 החלה להתאמן בקפיצה במוט וב-2002 הצטרפה לנבחרת הנוער של קובה בהוואנה. ב-2006 החלה להשתתף בתחרויות בינלאומיות, זכתה במדליית כסף במשחקי מרכז אמריקה והאיים הקריביים. ב-2007 זכתה במדליית ארד במשחקים הפאן-אמריקאיים בריו דה ז'ניירו בתוצאה של 4.25 מטר, שיא קובני חדש. 

ב-2008 שיפרה את שיאה האישי לתוצאה של 4.50 מטר, באולימפיאדת בייג'ינג באותה שנה לא הצליחה לעבור את שלב המוקדמות. ב-2009 זכתה במדליית זהב במשחקי מרכז אמריקה והאיים הקריביים. באליפות העולם באתלטיקה 2011 שהתקיימה בטגו סיימה במקום החמישי בשיא אישי של 4.70 מטר. בהמשך השנה זכתה במדליית זהב במשחקים הפאן-אמריקאיים שהתקיימו בגוודלחרה בשיא אישי של 4.75 מטר. 

באליפות העולם באתלטיקה באולם שהתקיימה ב-2012 באיסטנבול סיימה שביעית. באולימפיאדת לונדון זכתה במדליית כסף לאחר שעברה גובה של 4.75 מטר כמו של המנצחת ג'ן שור, אך עם מספר פסילות רב יותר. 

באליפות העולם באתלטיקה 2013 סיימה במקום השלישי בשיא אישי של 4.82 מטר, לאחר ילנה איסינבייבה וג'ן שור. ב-2014 זכתה באליפות העולם באתלטיקה באולם שהתקיימה בסופוט שבפולין בתוצאה של 4.70 מטר. 

ביולי 2015 זכתה במדליית זהב שנייה ברציפות במשחקים הפאן אמריקאיים שהתקיימו בטורונטו, עם שיא משחקים של 4.85 מטר. באוגוסט 2015 שיפרה את שיאה האישי כשעברה גובה של 4.91 מטר בתחרות ברגנסבורג שבגרמניה. תוצאה זו מדרגת אותה שלישית בכל הזמנים לאחר איסינבייבה ושור. 

באוגוסט 2015 זכתה במדליית זהב באליפות העולם בתוצאה של 4.90 מטר. באולימפיאדת ריו דה ז'ניירו (2016) סיימה במקום השביעי בתוצאה של 4.70 מטר. 

באליפות העולם באתלטיקה 2017 זכתה במדליית ארד בתוצאה של 4.65 מטר. באליפות העולם באתלטיקה באולם 2018 סיימה במקום השביעי בתוצאה של 4.60 מטר. באוגוסט 2019 זכתה בפעם השלישית ברציפות במשחקים הפאן אמריקאיים שהתקיימו בלימה בתוצאה של 4.75 מטר. באולימפיאדת טוקיו סיימה במקום השמיני בתוצאה של 4.50 מטר.

קישורים חיצוניים
----------------

ויקישיתוף מדיה וקבצים בנושא **יאריסלי סילבה** בוויקישיתוף
* יאריסלי סילבה, ברשת החברתית פייסבוק
* יאריסלי סילבה, באתר הוועד האולימפי הבין-לאומי
* יאריסלי סילבה, באתר olympedia.org
* יאריסלי סילבה, באתר התאחדות האתלטיקה הבין-לאומית
* יאריסלי סילבה, באתר ליגת היהלום
* יאריסלי סילבה, באתר Track and Field (נשים)

| אלופות עולם באתלטיקה – קפיצה במוט (נשים) |
| --- |
| 

|  |  |
| --- | --- |
| 1999: סטייסי דרגילה ארצות הבריתארצות הברית • 2001: סטייסי דרגילה ארצות הבריתארצות הברית • 2003: סווטלנה פאופנובה רוסיהרוסיה • 2005: ילנה איסינבייבה רוסיהרוסיה • 2007: ילנה איסינבייבה רוסיהרוסיה • 2009: אנה רוגובסקה פוליןפולין • 2011: פביאנה מורר ברזילברזיל • 2013: ילנה איסינבייבה רוסיהרוסיה • 2015: יאריסלי סילבה קובהקובה • 2017: קטרינה סטפנידי יווןיוון • 2019: אנג'ליקה סידורובה  • 2022: קייטי מון ארצות הבריתארצות הברית • 2023: נינה קנדי אוסטרליהאוסטרליה וקייטי מון ארצות הבריתארצות הברית |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14263377

 |
**רוּטֶר** (באנגלית: **Router**) הוא כלי עבודה חשמלי המשמש לעיבוד חומר קשיח כגון עץ או פלסטיק.

רוטר משמש לעיבוד וכרסום פנימי וחיצוני בחומר העבודה ויכול לנוע בחופשיות או באמצעות גובל התוחם את מרחב העבודה למניעת חריגה לא רצויה.

הרוטר שונה מהכרסומת בהיותו כלי נייד הנע על גבי משטח העיבוד לעומת הכרסומות שהן בדרך כלל נייחות ומשטח העיבוד נע במגע איתן כדי לעבדו.

רוטר

מבנה הכלי
---------

### ידיות אחיזה

הרוטר בנוי כך שהמנוע והכרסום נמצאים במרכזו של הכלי ומצידיו נמצאות ידית אחיזה אחת או שתיים בהתאם לגודל הכלי. בכלים קטנים (טרימר) לא קיימת ידית אחיזה כלל ואחיזת הכלי נעשית בגופו.

בשל התנועה המהירה של המנוע והרטט שהכלי יוצר בשעת העבודה יש צורך באחיזה יציבה של הכלי באמצעות הידיות ובשימוש במשטח הבסיס ישר וחלק.

### משטח הבסיס

בתחתיתו של הכלי ממוקם משטח הבסיס המשמש לייצוב הכלי על גבי החומר או המשטח הנתון לעיבוד. משטח הבסיס מחורר במרכזו ומתוכו בולט ביט הכרסום.

למשטח הבסיס ישנה אפשרות של עילרוד הקובעת את מידת בליטתו של היחסית של ביט הכרסום ובכך ניתן להתאים את החריטה לעומק הרצוי.

### מנוע

ברוטר מורכב מנוע חשמלי היוצר סיבוב מהיר המניע את ביט הכרסום במהירות גבוהה ואחידה.

### ביט הכרסום

ביטי כרסום רוטר
ביט הכרסום משתנה בהתאם לחומר ולצורת העיבוד הרצויה.

דוגמה לביטים נפוצים המשמשים לכרסום:

* **ביט ישר שבראשו מסב כדורי** משמש בעיקר לקטימת בליטות של פורמייקה מעבר למשטח העיבוד. המיסב הכדורי יוצר גובל מדויק המותאם לצורת משטח העיבוד.
* **ביט קונוס שבראשו מסב כדורי** משמש ליצירת פאזות בפינת משטח העיבוד במגוון צורות כגון: משולש, "סביבון", כדור ועוד.
* **ביט חודר** משמש ליצירת חריטות מדויקות בתוך עובי משטח העיבוד. ביט חודר יכול להיות במגוון צורות כגון: סיכה, משולש, "סביבון", כדור ועוד. העבודה עם ביט חודר מורכבת ודורשת מיומנות או הסתייעות בגובל המותקן על הכלי.

### גובל

על מנת להשיג תוצאת כרסום מדויקת לחלק מהכלים ניתן לצרף גובל התוחם את העבודה על גבי משטח העבודה.

### מפנה שבבים

בחלק מהרוטרים ישנו רכיב של פינוי שבבים הנעשה באמצעות יניקה או דחיסה של אוויר. פינוי השבבים נעשה כדי לנקות את משטח העבודה ולאפשר דיוק מרבי.

ראו גם
------

* כרסומת

קישורים חיצוניים
----------------

ויקישיתוף מדיה וקבצים בנושא **רוטר** בוויקישיתוף
* רוטר, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007546255405171
* LCCN: sh85115553

 |
**דב (דובל'ה) הלר** (נולד בשנת תשל"ו, 1975) הוא חזן ישראלי.

ביוגרפיה
--------

נולד בשכונת מאה שערים בירושלים, למשפחה המשתייכת לחסידות קרלין-סטולין. נינו של המקובל הרב משה יאיר וינשטוק.

היה בעלים של חברת מחשבים פי סי פלוס.

הלר גדל בבית מוזיקלי בו ספג חזנות ומוזיקה יהודית. הלר הוא בעל קול באריטון לירי דרמטי. הוא מבצע קטעי חזנות, וכן שירים ביידיש ושירים ישראליים וחסידיים. הוא שימש שלוש שנים כחזן במונטריאול, קנדה, בקהילת "שומרים לבוקר". כמו כן הופיע בבתי כנסת רבים בישראל ובעולם, בהם בית הכנסת הגדול בירושלים, בית הכנסת הגדול בנתניה, בית הכנסת בשטוטגרט שבגרמניה, בית הכנסת דה שול במיאמי שבפלורידה, בית הכנסת בית אל בברוקלין-ניו יורק, באוקראינה ועוד. הוא הופיע בקונצרטים עם חזנים יצחק מאיר הלפגוט, בן ציון מילר ויעקב מוצן.

הלר יוצג בעבר על ידי FDD פרודקשיין וכיום הוא עובד בצורה פרטית.

נשוי ואב לשמונה ילדים. אחיו הוא הצייר מוטי הלר.

קישורים חיצוניים
----------------

* קמיע סמית, תערוכות חדשות: האמן העובר לפני התיבה, באתר הארץ, 26 ביולי 2012
* שגיאות פרמטריות בתבנית:יוטיוב   
'סוג: בישיבת עיריית ירושלים –' אינו ערך חוקי  תכנית המתאר של ירושלים, בביצוע דב הלר, בישיבת עיריית ירושלים – באתר יוטיוב

הערות שוליים
------------

1. ↑  ריאיון עם דוב הלר, באתר מתוך סדרת חסידישקייט, מובא רדיו קול חי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007401777905171
* VIAF: 9289153532488348820009
* WorldCat: viaf-9289153532488348820009

 |
**Truth Social** (מסוגננת גם כ-**TRUTH Social**) היא פלטפורמת מדיה חברתית המושקת על ידי חברת Trump Media & Technology Group, שבבעלות נשיא ארצות הברית לשעבר, דונלד טראמפ. הפלטפורמה הושקה בהשקה ציבורית מלאה ב-21 בפברואר 2022.

רקע
---

נשיא ארצות הברית לשעבר, דונלד טראמפ, העלה הצעה בעבר לבנות פלטפורמת מדיה חברתית חדשה לאחר שנחסם בטוויטר בפייסבוק, באינסטגרם ובסנאפצ'ט ב-2021, בעקבות שמועות הקשורות להסתערות על הקפיטול ב-2021. במאי 2021, השיק טראמפ את "From the Desk of Donald J. Trump" (בתרגום חופשי: משולחן העבודה של דונלד ג' טראמפ), דף באתר שלו, שבו פרסם הודעות קצרות דמויות ציוץ. ה-USA Today דיווח בתחילת יוני 2021, כי הדף הושבת לאחר פחות מחודש. עם זאת, האתר עדיין פעיל.

מצב נוכחי
---------

על פי דיווחים שונים, נכון לאפריל 2022 הרשת סובלת מבאגים ותקלות טכניות רבות. האפליקציה זמינה במערכת אנדרואיד ובדפדפני אינטרנט, אך לא ניתן להירשם אליה ברוב המדינות מחוץ לארצות הברית. עקב כמות המשתמשים החדשים צריך לחכות לפני קבלת החשבון.

תוכניות ההנפקה של החברה נתקלו בבעיות, לאחר שנפתחה חקירה מטעם הרגולציה הפדרלית נגד חברת ההנפקה. מספר מנהלים בכירים עזבו את החברה.

על פי נתונים שפורסמו ב-Daily Beast באפריל 2022, הרשת נמצאת במקום ה-28 ברשימת הרשתות החברתיות הפופולריות בחנות האפליקציות של אפל.

באפריל 2022 עברה האפליקציה שדרוג בעקבות שיתוף פעולה ומעבר לשרתים של אתר ראמבל. לאחר שאילון מאסק רכש את טוויטר וטראמפ אמר שלא יחזור לטוויטר, אלא יתחיל להיות פעיל באפליקציה שלו בתוך שבוע, חזרה הרשת למקום הראשון ברשימת הרשתות החברתיות הפופולריות, לפני טוויטר.

ב-29 באפריל 2022 חזר טראמפ לצייץ ברשת החברתית. החל מחודש מאי 2022 ניתן להתחבר ל-"Truth Social" דרך אתר האינטרנט של הרשת. ב-13 באוקטובר 2022 גוגל אישרו את הוספת האפליקציה "Truth Social" לחנות האפליקציות "Play Store".

קישורים חיצוניים
----------------

ויקישיתוף מדיה וקבצים בנושא **Truth Social** בוויקישיתוף
* 

* אתר האינטרנט הרשמי של Truth Social (באנגלית)
* Truth Social, ביישום טלגרם
* NEXTER, ‏הרשת החברתית החדשה של טראמפ מואשמת בגניבת קוד, באתר ‏מאקו‏, 25 אוקטובר 2021
* טראמפ הכריז על רשת חברתית חדשה - ועל הנפקה בנאסד"ק, באתר כלכליסט, 21 באוקטובר 2021
* טראמפ ממשיך להסתבך: הרשת החברתית בבעלותו לקראת התרסקות, באתר אייס, 28 באוגוסט 2022

הערות שוליים
------------

1. ↑  אתר למנויים בלבד שלי קרן, מה שלום הרשת החברתית של טראמפ? ממש לא טוב, תודה ששאלתם, באתר הארץ, 5 באפריל 2022.
2. ↑  דיוון נונס באתר ראמבל
3. ↑  הוא חזר: טראמפ שב לצייץ ברשת | ישראל היום, באתר www.israelhayom.co.il
4. ↑  רועי האן, אור ירוק: הרשת החברתית של טראמפ זמינה בחנות האפליקציות של גוגל, באתר ynet, 13 באוקטובר 2022
ברנבלום, 1980.
**יצחק ברנבלום** (26 באוגוסט 1903 - 18 באפריל 2000) היה ביוכימאי ישראלי, מראשוני חוקרי הסרטן בישראל.

חייו
----

ברנבלום נולד בביאליסטוק שבפולין ובינקותו עבר עם משפחתו לבלגיה. באנטוורפן הוא סיים את בית הספר העממי ובשנת 1914 עבר לאנגליה, שם סיים את לימודיו בבריסטול. בשנת 1920 הוא החל בלימודיו האקדמיים: תואר ראשון בפיזיולוגיה וביוכימיה (בהצטיינות, 1923) ותואר שני בכימיה (1926) באוניברסיטת לידס ודוקטורט (ברפואה (בהצטיינות), 1930, ובמדעים, 1936).

בשנים 1927–1936 היה ברנבלום עמית מחקר במחלקה לביולוגיה ניסויית וחקר הסרטן באוניברסיטת לידס. בסיום לימודיו הוא הצטרף לסגל בית הספר לפתולוגיה של אוניברסיטת אוקספורד, בו הועסק עד 1949 ובמסגרתו הוא עבד במרכז לחקר הסרטן (1938–1948). משנת 1948 היה ברנבלום עמית מחקר במרכז הלאומי לחקר הסרטן בארצות הברית, בו פעל עד עלייתו לישראל בשנת 1950.

בשנת 1949, בעת ביקור בישראל, הוזמן פרופ' ברנבלום להקים את המחלקה לביולוגיה ניסיונית במכון ויצמן. ב-17 בספטמבר 1950 עלה לישראל יחד עם משפחתו ואמנם, עמד בראש המחלקה עד לשנת 1971. באותן שנים הוא הרצה בתחום האונקולוגיה באוניברסיטה העברית. כמו כן הוא הוזמן כפרופסור אורח לאוניברסיטת טקסס (1966) ולמכונים הלאומיים לבריאות בארצות הברית (1971).

ברנבלום היה בעל שם בתחומו, בעיקר בעקבות מחקרו משנת 1941 (באוניברסיטת אוקספורד) בו נמצא שמחלת הסרטן מתפתחת בתהליך רב שלבי ולכל שלב מאפיינים ייחודיים. ברנבלום הגדיר שני שלבים עיקריים בתהליך להם קרא בשמות "initation" ו-"promotion". מחקרו זה שימש בסיס לתאוריה הכוללת של התפתחות גידולים בבני אדם.

עבודתו זיכתה אותו בפרס ישראל למדעי החיים (1974), בפרס ויצמן למחקרים במדעים מדויקים (1959), בפרס רוטשילד לביולוגיה (1966) ובאותות הוקרה מאגודות מחקר ואקדמיות לאומיות למדע ברחבי העולם. 

בישראל היה ברנבלום חבר המועצה הלאומית למחקר (1952–1959), יו"ר האגודה הישראלית לסרטן (1955–1975), חבר המועצה להשכלה גבוהה (1958–1960) וחבר מייסד של האקדמיה הלאומית הישראלית למדעים (1959).

ברנבלום היה נשוי לדוריס לינה ברנשטיין (1904–1985) ואב לשתי בנות.

קישורים חיצוניים
----------------

ויקישיתוף מדיה וקבצים בנושא **יצחק ברנבלום** בוויקישיתוף
* קורות חייו (באנגלית)
* כרטיס אישי של יצחק ברנבלום, באתר האקדמיה הלאומית הישראלית למדעים
* מה חדש במדע - מכון ויצמן

הערות שוליים
------------

1. ↑  המכון החדש לביולוגיה נסיונית יפתח בקרוב, חרות, 18 בספטמבר 1950
2. ↑  עדית נוימן, פרופ' יצחק ברנבלום - על עכברים אנשים והסרטן, הַבֹּקֶר, 4 בספטמבר 1959

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007258536105171
* BnF: cb15126003x (data)
* GND: 128035153
* ISNI: 0000 0001 1000 3203
* LCCN: no2002081163
* NTA: 095037268
* SNAC: w6zc8m8c
* SUDOC: 250129256
* VIAF: 97669490
* WorldCat: lccn-no2002081163

 |
שגיאות פרמטריות בתבנית:מקורות   
פרמטרי חובה [ נושא ] חסרים 


ביצוע **מדידות אקוסטיות** וניתוחן ממלא תפקיד חשוב במשימות הנדסיות שונות, כמו תכנון מוצר, בדיקת ייצור, ביצועי מכונה ובקרת תהליכים. ובנוסף, במשרדים, בקלינקות, בבתים פרטיים, במפעלים, באולפני הקלטות, בחדרי חזרות ועוד.

מדידות אקוסטיות מספקות מידע חשוב ורב ערך לגבי: מידת ההד וזמן ההדהוד המתמשך הקיים בחדר, רמת לחץ הקול בכל התדרים, אחוז עיוות כללי של גלי הקול, גלים עומדים, פזה ועוד. במהלך מדידה זו יבדקו את כל הנתונים האקוסטיים של החלל לצורכי בקרת איכות ותכנון.

במדידת רעש לעומת זאת מודדים, בין השאר, את עצמת הרעש הזולג אל החלל או מחוצה לו, מקורות זליגת הרעש, האם מדובר על רעש הולם או רעש נישא באוויר.

מדידות מדויקות אלו, מאפשרות לתכנן פתרון אידיאלי, לבחור חומרים מתאימים בהתאם לעוצמות הרעש ומקור הזליגה, גודל ומבנה החלל, ובהתאם לנתונים האקוסטיים שנמדדו.

לדוגמה, עיצוב מוצר יכול לדרוש שינוי ברמת הקול או הרעש לצורך עמידה בתקנים של ANSI, IEC ו-ISO. לצורך הדוגמה, מעצבי מטוסים משתמשים במכשירים אקוסטיים וטכנולוגיות שונות להפחתת הרעש שנוצר בהמראה ונחיתה. או אולפני הקלטות וחדרי חזרות אשר נעזרים במדידות אקוסטיות לצורכי תכנון, ביצוע ובקרה של הקמת האולפן על מנת להשיג את אופי הסאונד הרצוי בסטודיו ההקלטה ובחדר הבקרה.

קיימות עוד דוגמאות נוספות ושונות ומועילות לביצוע מדידות אקוסטיות בתחומים שונים. דוגמה נוספת תהיה בדיקת רעש לדירה לפני קנייה, בידוד אקוסטי במרפאות הדורשות חיסיון רפואי, רעשים בין שכנים ועוד רבים אחרים.

המיכשור איתו מתבצעות המדידות נע ממד רעש ידני, ועד לרמקולים, מיקרופונים ייחודיים, ממירי קול ותוכנות שונות.

מכשור
-----

ניתן לחלק את רוב מערכות המדידה והמכשור האקוסטיות לשלושה רכיבים: חיישנים, רכישת נתונים וניתוח הנתונים.

### חיישנים

החיישן הנפוץ ביותר המשמש למדידה אקוסטית הוא המיקרופון. מיקרופון למדידה אקוסטית הוא מיקרופון ייעודי וכל-כיווני (omnidirectional).

חיישנים אחרים כוללים הידרופונים למדידת צליל במים או מדי תאוצה למדידת רעידות הגורמות לקול. 

* מיקרופון המשמש למדידות אקוסטיותמיקרופון המשמש למדידות אקוסטיות

### רכישת נתונים

חומרת רכישת נתונים למדידות אקוסטיות משתמשת בדרך כלל בממירים אנלוגיים לדיגיטליים של 24 סיביות (ADC), מסננים, ומעבדי קול נוספים. שיקול נוסף הוא טווח התדרים של המכשור. טווח זה צריך להיות רחב מספיק כדי לכסות את טווח התדרים של מקור הרעש, תוך התחשבות בטווח התדרים של החיישן.

טווח דינמי הוא דרך נפוצה להשוות ביצועים ממכשיר למכשיר אחר. טווח דינמי הוא מדד לכמה קטן ניתן למדוד אות ביחס לאות הקלט המרבי שהמכשיר יכול למדוד.

בנוסף, בקטגוריה זאת יכנס גם המחשב, התוכנות והמחשבונים איתם מבצעים את המדידות האקוסטיות.

על מנת לרכוש את הנתונים בצורה שקופה ומדויקת יש לדאוג לסינכרון מושלם בין כל המערכות לרכישת רכישת הנתונים.

### ניתוח

יועץ האקוסטיקה מקבל את פלט הנתונים, מנתח, ומספק המלצות בהתאם לדרישות.

ניתוח הנתונים כולל: ניתוח שברי-אוקטבה, זמני תהודה, טווח היענות התדרים, גלים עומדים, פאזה, ספקטרום כוח, רמת דיסטורשיין, כושר בידוד של חומרים שונים, מעברי רעש ממקום למקום ועוד.

התוצאות מוצגות בגרפים שונים, תצוגות מפלים, גרפי אוקטבה ועוד. 

* מדידה אקוסטית גרף כחמדידה אקוסטית גרף כח
* מדידה אקוסטית גרף מפלמדידה אקוסטית גרף מפל
* מדידה אקוסטית גרף הדהודמדידה אקוסטית גרף הדהוד
* מדידה אקוסטית גרף היענות תדרים + פאזהמדידה אקוסטית גרף היענות תדרים + פאזה
שגיאות פרמטריות בתבנית:חברה מסחרית   
שימוש בפרמטרים מיושנים [ אנשי מפתח ] 

סמליל מבטחים קרנות פנסיה בע"מ, לאחר ההפרדה מהקרן הוותיקה
סמליל מבטחים החדשה לאחר המיזוג עם מנורה
**מנורה מבטחים פנסיה וגמל** (לשעבר **מנורה מבטחים פנסיה** ו**מבטחים קרנות פנסיה**) מקבוצת מנורה מבטחים, היא החברה המנהלת הגדולה ביותר בישראל למוצרי פנסיה וקופת גמל. נכון ליום 31.12.2021, החברה מנהלת נכסים בסך של כ-218 מיליארד ש"ח. מנורה מבטחים פנסיה וגמל מנהלת את קרן הפנסיה הגדולה במדינה, מנורה מבטחים פנסיה (לשעבר "מבטחים החדשה"), שלה מעל 1,100,000 עמיתים וכן כ-60 מסלולי קופות גמל, לרבות קופת גמל להשקעה וקרנות השתלמות.

נכון לסוף שנת 2021, למנורה מבטחים פנסיה וגמל נתח שוק של כ-31.37% מקרנות הפנסיה החדשות והיא קרן הפנסיה החדשה הגדולה ביותר בישראל.

מרכז החברה נמצא במגדל מנורה מבטחים ברמת גן.

היסטוריה
--------

קרן "מבטחים החדשה" הוקמה בשנת 1995, בעקבות הרפורמה הראשונה בקרנות הפנסיה, אשר גרמה לסגירת הקרנות הוותיקות מפני הצטרפות עמיתים חדשים.
בשנת 2004 נרכשה "מבטחים החדשה" על ידי מנורה חברה לביטוח (בעוד שקרן מבטחים הוותיקה עברה לניהול עמיתים).

בשנת 2006, בעקבות רכישת הקרן, שונה שם חברת האם, "מנורה החזקות בע"מ" ל"מנורה מבטחים החזקות בע"מ".

במאי 2007 שונה שם החברה מ"מבטחים קרנות פנסיה בע"מ" ל"מנורה מבטחים פנסיה בע"מ".

בשנת 2008, בעקבות חתימה על צו הרחבה בנושא פנסיית חובה, זכתה החברה במכרז שערכה ההסתדרות ובמסגרתו היא מבטחת יחד עם קרנות פנסיה אחרות את מבוטחי פנסיית החובה במשק.

בדצמבר 2013 מוזגה מנורה מבטחים פנסיה עם החברה מנורה מבטחים גמל והיום מנוהלת כלל פעילות הפנסיה, הגמל והשתלמות של קבוצת מנורה מבטחים החזקות בחברת "מנורה מבטחים פנסיה וגמל".

בעלי עניין
----------

מנורה מבטחים פנסיה וגמל היא חברה בת בבעלות מלאה של מנורה מבטחים החזקות.

יו"ר מועצת המנהלים הוא ערן גריפל, המנכ"ל הוא גיא קריגר והאקטואר הראשי הוא עמית רוזן.

קרן הפנסיה מבטחים החדשה
-----------------------

קרן הפנסיה "מנורה מבטחים פנסיה" היא בבעלותה של מנורה מבטחים פנסיה וגמל ומנוהלת על ידה.

החברה מציעה מגוון מסלולי השקעה, ביניהם גם מסלולי יעד לפרישה, המתאימים את תמהיל ההשקעה שלהם לטווח שנותר לחוסך עד לפרישה לפנסיה. באופן זה, רמת הסיכון במסלול ההשקעה פוחתת ככל ומתקרב מועד הפרישה. כיום מנהלת מנורה מבטחים פנסיה וגמל 16 מסלולי השקעה, בהם מסלול השקעה שזכה באישור בד"ץ העדה החרדית, שהכספים בו מושקעים בהתאם לכללי ההלכה, וכן מסלול גלאט.

בשנת 2020 זכתה החברה בפעם העשירית ברציפות בתואר קרן הפנסיה של השנה על ידי מגזין הביטוח עדיף ועיתונאי הביטוח והפיננסים בישראל. כמו כן, נבחרה חברת מנורה מבטחים כסופרברנד על ידי ציבור הצרכנים בישראל.

קישורים חיצוניים
----------------

* אתר האינטרנט של קבוצת מנורה מבטחים
* איתמר בר נר, שיפור השירות ונגישות ללקוח: השנה של מנורה מבטחים, באתר ynet, 21 בנובמבר 2016

הערות שוליים
------------

1. ↑  הרפורמה הראשונה בקרנות הפנסיה בישראל התרחשה בשנת 1995, נבעה מגירעונות אקטואריים שעוררו חשש שהקרנות לא תהיינה מסוגלות לעמוד בתשלומים העתידיים. הרפורמה קבעה שהקרנות שהיו פעילות באותה עת לא יקלטו יותר עמיתים חדשים. במקביל נפתחו קרנות חדשות להצטרפותם של עובדים חדשים, בתנאים שונים מאשר היה מקובל
2. ↑  ינאי אלפסי, מנורה זכתה במבטחים: הציעה 710 מיליון ש', באתר ynet, 2 בספטמבר 2004
3. ↑  מנורה מבטחים החזקות בע"מ (לשעבר: מנורה החזקות בע"מ) דוח תקופתי לשנת 2006
4. ↑  פסק דין - מנורה מבטחים פנסיה בע"מ נ' משה שפושניק בע"מ, באתר PsakDin
**עשר אצבעות** היא תוכנה ללימוד מתמטיקה, המכילה אלפי פעילויות ומשחקונים שמפתחים מיומנות מתמטית, סקרנות וחשיבה מדעית. שיטת הלימוד מבוססת על חקר מודרך, גילוי עצמי, עידוד דרכי פתרון שונות, והתאמה אישית לרמת התלמיד. התוכנית מבוססת על ניסיון עבודה רב-שנתי עם עשרות מורי מתמטיקה בבתי ספר יסודיים, ומותאמת לתוכנית הלימודים במתמטיקה של משרד החינוך. התוכנה זמינה בעברית, ערבית, אנגלית, ורוסית.

התוכנה קיימת בשתי גרסאות: גרסת בית ספר, המופצת תחת השם ״עשר אצבעות״ ומיועדת לתלמידים ומורים, וגרסת בית, המופצת תחת השם ״הפיקסלונים״ ומיועדת לילדים והורים.

התוכנה פותחה על ידי חברת "Matific", שהוקמה בשנת 2012. צוות הפיתוח כלל את פרופ' רז קופרמן, מתמטיקאי ומומחה להוראת מתמטיקה בבתי ספר יסודיים, ופרופ' שמעון שוקן, מדען מחשב ומומחה לפיתוח מערכות למידה בעידן הרשת. החברה מעסיקה כמאה עובדים בישראל, צפון אמריקה, דרום אמריקה, אירופה, ואוסטרליה.

התוכנה נמצאת בשימוש בלמעלה מ-40 מדינות ו-30 שפות, ופועלת בכרבע מבתי הספר בישראל. בכל מדינה, התוכנה מותאמת לתוכנית הלימודים המקומית, ולתוכן העניינים של ספרי לימוד פופולריים למתמטיקה.

התוכנה זכתה בפרס ה-Codie היוקרתי (2016 ו-2017), וזוכה לחוות דעת מעולות. לדברי פרופ׳ אהרן צ'חנובר, "עשר אצבעות מהווה שער כניסה מגרה ומרתק לעולם המתמטיקה והמדעים".

קישורים חיצוניים
----------------

* אתר עשר אצבעות
* אתר הפיקסלונים
* שחר חי, הישג לתוכנה שתלמד ילדים לאהוב מתמטיקה, באתר ynet, 17 בדצמבר 2012

הערות שוליים
------------

1. ↑  שאול אמסטרדמסקי, "לרוב המורים ביסודי יש חרדת מתמטיקה. זו נקודת מוצא קשה", באתר כלכליסט, 7 באוקטובר 2015
2. ↑  סטארטאפ ישראלי שזכה ב’אוסקר’ של עולם הפיתוח ינסה לשפר את לימודי המתמטיקה בארץ, באתר Geektime
נקניקיית טולוז גולמית
**נקניקיית טולוז** (בצרפתית: **Saucisse de Toulouse**) היא נקניק טרי שמקורו בעיר טולוז שבדרום מערב צרפת. היא עשויה מבשר חזיר (75% רזה, 25% בטן), מלח ופלפל, בעל מעטפת טבעית של כ-3 ס"מ קוטר ונמכר בדרך כלל בסליל (כמו נקניקיית קאמברלנד).

נקניקייה זו היא בהרכב של רוב מתכוני הקסולה והיא מוגשת גם בגריל או בקונפי.

לנקניקיית טולוז אין מעמד גאוגרפי מוגן ולכן ניתן למכור וריאציות על המתכון המקורי תחת אותו שם. ארגוני היצרנים הציעו סימון תו אדום למוצר, כדי שהמתכון שלו יעמוד בקריטריונים: בשר חזיר נא ושומן (לא יותר מ-80% בשר רזה), בשר חזיר (ham) ללא השוקיים, בשר כתף ללא השוקיים, ירך, חזה ושומן גב; מעטפת טבעית (לתוכה דוחסים את תערובת חומרי הנקניקייה) של חזיר או כבש; מלח בכמות שבין 1.5% לבין 1.8% מסך המרכיבים; מי קרח; סוכרים 1% לכל היותר מכלל המרכיבים (רק סוכרוז, דקסטרוז, גלוקוז או לקטוז); חומרים ארומטיים, תבלינים ויינות למיניהם במקסימום 0.7% מהסך הכל, וכמויות מדודות קטנות של אחד מאלה: חומצה אסקורבית (E300), נתרן אסקורבט (E301), חומצה אריתורבית (E315), או סודיום אריתורבט (E316) כחומר משמר.

קישורים חיצוניים
----------------

ויקישיתוף מדיה וקבצים בנושא **נקניקיית טולוז** בוויקישיתוף

הערות שוליים
------------

1. ↑  "Un label de qualité pour la saucisse de Toulouse". La Dépêche du Midi.
האולפן בו צולמה התוכנית
**"הלילה עם ליאור שליין"** הייתה תוכנית "לייט-נייט" סאטירית ישראלית בהנחיית ליאור שליין.

היסטוריה
--------

התוכנית, ששודרה על בסיס יומי בשנים 2006–2009, השתייכה לסוגת ה"לייט-נייט" המקובל בעיקר בארצות הברית, ובוססה על הפורמטים המוכרים של ג'יי לנו, דייוויד לטרמן, ג'ימי קימל וקונאן או'בריין; בכל תוכנית אירח שליין דמויות מוכרות מעולם הבידור, הגיש פינות סאטיריות, לרוב על אירועי האקטואליה בישראל. ברוב תקופת השידור התוכנית הוקלטה ב"אולפני ג.ג. תל אביב", שבסמוך לכיכר דיזנגוף, עד שנסגרו בסוף שנת 2008.

להקת "הלילה" היא הלהקה שליוותה את התוכנית. תחילה ניהל אותה הבדרן והשחקן אבי גרייניק, שגם השתתף באופן פעיל בתוכנית, אולם זה פרש ביוני 2008 עקב תפקידו במחזה "הכתובה". אלרן דקל החליף אותו בתפקיד.

בשנת 2008 התוכנית זכתה בפרס האקדמיה לטלוויזיה כתוכנית האירוח הטובה ביותר.

בפברואר 2009, מערכון שהגיש שליין בשם "כמו בתולה" על מרים, אם ישו, הביא למחאה וגינויים, כולל מהוותיקן בנוסף, התקיימה הפגנה של האוכלוסיות הערביות והנוצריות נגד התוכנית בטענה ששליין מזלזל בנצרות ובישו. הפרשה הסתיימה בהתנצלות.

כותבי התוכנית היו: ארז בן-ארי, עפר קניספל, אור ישראלי, דניאל שני, מאיה סובול, אייל אפטר, ליהי הלפרין, ברק כהן, דרור ויידמן, לילך לשם ברנע, אוריה קניג, רונה תמיר, אלכס סעדון, ליאת שביט, מתן אוסישקין וערן אוסישקין.

בספטמבר 2009 הסתיים החוזה של שליין בערוץ 10 ועקב אחוזי מדרוג נמוכים למרות הקדמת התוכנית משעה 23:00 לשעה 22:00, החוזה לא חודש והתוכנית ירדה מן המרקע.

קישורים חיצוניים
----------------

* "הלילה עם ליאור שליין", במסד הנתונים הקולנועיים IMDb (באנגלית)
* "הלילה עם ליאור שליין", במיזם "אישים" לתיעוד היצירה הישראלית
* "הלילה עם ליאור שליין", האתר הרשמי

ביקורת

* מאי עגנון, ליאור שליין יכול למות בשקט, באתר הארץ, 22 בפברואר 2009

הערות שוליים
------------

1. ↑  רוני קורן-דינר, ליאור שליין יגיש תוכנית לייט נייט בערוץ 10, באתר TheMarker‏, 9 באוקטובר 2006
2. ↑  אופיר בר-זהר, אולפני ג.ג. יסגרו את האולפן בתל אביב; 17 עובדים יפוטרו, באתר TheMarker‏, 5 בנובמבר 2008
3. ↑  ליאת רון , ‏בשנים האחרונות לא סירבתי לעבודה, באתר גלובס, 14 באוקטובר 2009
4. ↑  ג'קי חורי, הוותיקאן מגנה את המערכון של ליאור שליין, באתר הארץ, 20 בפברואר 2009
5. ↑  ברק רביד, גם ראש הממשלה התנצל על המערכון בתוכניתו של ליאור שליין, באתר הארץ, 22 בפברואר 2009
6. ↑  רותה קופפר, תוכנית הלילה של ליאור שליין תשודר ב-22:00 במהלך הקיץ, באתר הארץ, 22 במאי 2009
7. ↑  מתן שירם, ‏סופית: ערוץ 10 מוריד את תוכנית הלילה של ליאור שליין, באתר גלובס, 15 בספטמבר 2009

|  |  |  |
| --- | --- | --- |
| **הקודם**:**2007 – יאיר לפיד** | **פרס האקדמיה לטלוויזיה – תוכנית אירוח 2008 – הלילה עם ליאור שליין** | **הבא**:**2009 – שיחת נפש** |
**פנקס הקטן** היא בלדה משנת 1970 שכתב דן אלמגור כחלק מהמחזמר "עיר הגברים", המבוסס על סיפורי דיימון ראניון בתרגומו של אליעזר כרמי (בתרגום משנת 1954 של יצחק אברהמי לסיפורו של ראניון נקראה הדמות בשם "פינקס קטינא"). השיר, שהיה הלהיט הגדול של המחזמר, הולחן ועובד על ידי מתי כספי ובוצע על ידי ששי קשת. את הקול הנשי (הוד מעלתה) ביצעה אבירמה גולן ואת תפקיד פנקס הקטן שיחק ראובן שנער. על הפסנתר מנגן שלמה גרוניך ושיתוף הפעולה בשיר הוביל לתחילתו של הפרויקט המשותף בין גרוניך וכספי "מאחורי הצלילים".

השיר הגיע למקום ה-15 במצעד הפזמונים השנתי של קול ישראל (1971) ולמקום ה-25 במצעד השנתי של גלי צה"ל, הפך למזוהה ביותר עם קשת והופיע בתקליטו הראשון.

במרכזו של השיר הקברטי נמצא פנקס, נער מעלית נמוך קומה, המתאהב ברקדנית יפת תואר, ואהבתו אליה נמשכת גם לאחר שהרקדנית הופכת לנכה המרותקת לכיסא גלגלים בעקבות התקפה אלימה שחוותה מספסר הימורים בשם ג'ק. לאחר ההתקפה, פנקס דואג לכל מחסורה, מטפל בה במסירות וממלא אחר בקשותיה. כאשר "בראשה זרקה שיבה" הוא דוחף אותה על גבי כסאה על פני "אלף שלוש מאות מילין" וכשהם מגיעים לים היא מגלה לו את לבה, מתוודה לגבי אהבתה אליו ומבקשת שיישק לה. לאחר שהם מתנשקים היא נופחת את נשמתה. פנקס שב אל העיר ונוקם בספסר שהוביל לפגיעה ב"הוד מעלתה" – הוא שובר את גבו במוט ברזל. על כך הוא נשפט ומושת עליו גזר דין מוות בכיסא חשמלי. לכל אורך משפטו וגם במהלך ביצוע גזר דינו, פנקס אינו מספר מדוע הכה את ג׳ק. ברגעיו האחרונים הוא נזכר בנשיקתה של "הוד מעלתה".

סיפורו המקורי של ראניון נקרא "*Little Pinks*". בסיפור, "הוד מעלתה" הוא כינויה של זמרת אדומת שיער במועדון לילה בברודוויי. פינקס הקטן (Little Pinks) עובד במועדון כמנקה שולחנות ומאוהב בה בחשאי. שמו של הספסר המכה אותה הוא קייל אייבלס. לבקשתה של "הוד מעלתה", דוחף אותה פינקס הקטן בכיסא הגלגלים את כל הדרך עד למיאמי.

בשנת 1942 עובד הסיפור לסרט בשם The Big Street, בכיכובם של הנרי פונדה ולוסיל בול.

בשנת 2010 הופיע השיר בפסקול הסדרה "פלפלים צהובים" בביצוע של קשת.

ב-2022 העלה תיאטרון תמונע הצגה על פי הסיפור. נוסח ההצגה נכתב על ידי דניאל בוצר. דליה שימקו ביימה את ההצגה.

לקריאה נוספת
------------

* "פינקס קטינא", בתוך: **מכלול הסיפור הקצר: אנתולוגיה**, בעריכת יצחק אברהמי. תל אביב: ש. פרידמן, תשי"ד 1954, עמודים 241–255.

קישורים חיצוניים
----------------

* סרטון השיר "פנקס הקטן" באתר יוטיוב
* "פנקס הקטן" באתר בית לזמר העברי
* מילות השיר "פנקס הקטן" באתר שירונט
* אלי אשד, בלוג "המולטי יקום של אלי אשד", ברנשים קשוחים עם לב של זהב: דיימון ראניון והמחזמר "ברנשים וחתיכות"
* אורי קציר, בלוג "אפלטון" (אורכב 30.12.2020 בארכיון Wayback Machine), פינקס קטינא / דיימון ראניון (אורכב 14.10.2018 בארכיון Wayback Machine)
* פנקס הקטן, באתר "מימה"
* חן מלול, "פנקס הקטן": מהקשוחים של ברודווי ללב הפסקול הישראלי, בבלוג "הספרנים" של הספרייה הלאומית, 5 במאי 2021

הערות שוליים
------------

1. ↑  חן מלול, "פנקס הקטן": מהקשוחים של ברודווי ללב הפסקול הישראלי, בבלוג "הספרנים" של הספרייה הלאומית, 5 במאי 2020
2. ↑  מצעדי הפזמונים, להיטון, 24 בספטמבר 1971, עמ' 41
3. ↑  פנקס הקטן, באתר www.tmu-na.org.il


קובץ קול זה הוא הקראה של הערך כפי שהופיע בתאריך 12/05/2012 20:52, שינויים בטקסט שבוצעו לאחר מכן אינם מופיעים בהקלטה. (עזרה)
**ערכים מוקלטים נוספים**
שגיאות פרמטריות בתבנית:חברה מסחרית   
שימוש בפרמטרים מיושנים [ אנשי מפתח ] 

**מאמי קר** (באנגלית: **MommyCare**) היא חברה ישראלית למוצרי טיפוח עור ומוצרי טואלטיקה טבעיים לנשים בהריון ולתינוקות. מוצריה נמכרים בישראל ובמדינות נוספות.

היסטוריה
--------

החברה הוקמה בשנת 2004 בקריית אונו על ידי שלושה אחים ממשפחת שקד, וכיום יושבת בראש העין. בשנת 2006 השיקה את המוצר הראשון- קרם למניעת סימני מתיחת העור. בשנת 2010 הושקו מספר מוצרי תינוקות הכוללים סבון ושמפו רחצה, משחת החתלה וקרם לחות. בשנת 2011 הושק אחד מהמוצרים הנמכרים של החברה- סבון טבעי לניקוי בקבוקי תינוקות ומוצצים. באותה שנה החלה החברה לשווק את מוצרי בעולם. כיום משווקת החברה את מוצריה לרוסיה, אוקראינה, פולין, סלובניה, קרואטיה, סרביה, צ'כיה, רומניה, דנמרק, ספרד, פורטוגל, מלטה, מקסיקו, טאיוואן ויפן. בישראל היא משווקת ברשתות הפארם הגדולות, בסופרמרקטים, בחנויות גדולות ובמרכזי לידה.

לחברה ארבעה סוגי מוצרים: **מוצרים לנשים בהריון ואחרי לידה** הכוללים קרמים למניעת סימני מתיחה במהלך תקופת ההריון, קרמים לאחר לידה לשיקום ומיצוק העור, שמן שקדים ומשחות הנקה; **מוצרים לתינוקות וילדים** הכוללים, בין היתר, משחת החתלה לטיפול בתפרחת חיתולים, שמפו לתינוקות, סבון תינוקות, שמן אמבט לתינוק המבוסס על חומרים טבעיים, קרם לחות, קרם פנים, שמנים לעיסוי העור ומגבונים אקולוגיים מתכלים; **מוצרים לשימוש בקיץ ומחוץ לבית** הכוללים קרמי הגנה ממסננים מינרלים לגוף ולפנים, תערובת ציטרונלה וג'ל להרגעת העור לאחר עקיצות או כוויות שמש; ו**מוצרים לטיפול במוצרי התינוק** כמו סבונים טבעיים לניקוי בקבוקי תינוקות ותרסיסים לחיטוי משטחים וצעצועים.

החברה עושה שימוש במרכיבים צמחיים בצמחי מרפא שונים כגון: קלנדולה, קמומיל, חוחובה, לבנדר, הממליס, חמאת שיאה אורגנית, שמן חוחובה אורגני, שמן זית, חמאת קקאו ועוד. הקוסמטיקה האורגנית מופקת בארץ באמצעות שיטות טבעיות של כבישה קרה. המוצרים ידידותיים לסביבה ומפוקחים על פי התקינה האורגנית הבינלאומית.

החברה נחשבת לשחקן מרכזי בשוק המוצרים הטבעיים לתינוקות. נתח שוק זה גדל בשנת 2015 ל-18% מסך שוק התינוקות, המגלגל כ-4 מיליארד ש"ח בשנה.

קישורים חיצוניים
----------------

* www.mommy-care.com

* אתר האינטרנט הרשמי של מאמי קר

הערות שוליים
------------

1. ↑  מאמי קר בע"מ, במאגר חברות ושותפויות
2. ↑  מאמי קר באתר משרד הכלכלה (באנגלית); Baby and Child-Specific Products in Israel באתר reportlinker (באנגלית)
3. ↑  נקודות מכירה באתר החברה
4. ↑  רמי לי חתמה על שת"פ עם מאמי קר בהיקף 1.5 מיליון ש' באתר גלובס, 30 בנובמבר 2006
5. ↑  מלון היולדות הדסה בייבי בשת"פ עם מאמי קר באתר מחלקה ראשונה, 15 בדצמבר 2011
6. 1 2  עדי דברת-מזריץ, סופר פארם משיקה מוצרים טבעיים לתינוקות, themarker אוקטובר, 2015
7. ↑  סבון זה היה למשך חודשיים בשנת 2014 ללא רישיון תמרוק ואף פורסמה אזהרה של משרד הבריאות בנידון, עד שהרישיון הסתדר.
8. ↑  רחצה עדינה: שמן אמבט טבעי לתינוקות, באתר ynet, 3 ביולי 2013
9. ↑  מאמי קר באתר משרד הכלכלה; אודות החברה
10. ↑  זיוה מוגרבי-קובני, מוצר נולד, ישראל היום, 26 בדצמבר 2015
11. ↑  נורית קדוש, בייבי בום: על שוק מוצרי התינוקות בארץ, nrg,‏ 6 ביוני 2012
**פרס המזון העולמי** (באנגלית: **World Food Prize**) הוא פרס בין-לאומי, להכרה בהישגים של אנשים שתרמו משמעותית לשיפור איכות, כמות, או זמינות המזון בעולם. מאז 1987 מוענק הפרס מדי שנה, בעבור תרומה לאחד מהתחומים הנוגעים לאספקת המזון בעולם: ממדעי המזון והחקלאות, ייצור, שיווק, תזונה וכלכלה, ועד לתחומים הנוגעים לצמצום עוני, מנהיגות פוליטית, ומדעי החברה.

היסטוריה
--------

קריית הממשל ובית המחוקקים שבדה מוין, בירת איווה
פרס המזון העולמי הוא יוזמה של חתן פרס נובל לשלום, נורמן בורלוג.
הפרס מדגיש את חשיבותה של אספקת מזון מזינה ובת קיימא לכל בני האדם. בורלוג ראה את הפרס כאמצעי ליצירת מודלים לחיקוי שיהוו השראה לאחרים.

ב-1985 נפגש בורלוג עם מנכ"ל ג'נרל פודס, ג'יימס פרגוסן. בורלוג הציג בפניו את תשוקתו רבת השנים לייסוד פרס משמעותי בתחום החקלאות. ההנהלה הכללית של ג'נרל פודס(אנ') קיבלה את הצעתו של בורלוג, והחליטה להרחיב את היקף הפרס כך שיכלול את כל חוליות שרשרת המזון - מהשדה ועד לשולחן. ג'נרל פודס הקימה גוף לניהול הפרס העולמי וב-1986 הכריזה על ייסוד "פרס המזון העולמי של ג'נרל פודס". בארבע השנים הראשונות לקיומו של הפרס, הוא מומן באופן מלא על ידי ג'נרל פודס, ובשנה החמישית הצטרפו תורמים נוספים למימונו.

מ-1990 ממומן הפרס על ידי הפילנתרופ ואיש העסקים ג'ון רואן(אנ').

הפרס מוענק בטקס מתוקשר שנערך בקריית הממשל שבדה מוין, בירת איווה.
במקביל לטקס, נערך מדי שנה סימפוזיון בינלאומי ע"ש נורמן בורלוג (דיאלוג בורלוג(אנ')). הסימפוזיון עוסק בנושאים כגון: תת-תזונה, השמנת יתר, מחסור במים והשפעתו על הפיתוח והיציבות של המזרח התיכון, והשפעות המהפכה הירוקה על תחום המזון.

קרן פרס המזון העולמי פיתחה גם מספר תוכניות חינוך לנוער, שמטרתן עידוד והכוונה של הדור הצעיר לבחירת נתיבי קריירה ולימודים בתחומי המזון והחקלאות.

חתני הפרס
---------

חתני הפרס זוכים ב-250,000 דולר. הפרס מוענק בטקס שנתי שנערך ב-16 באוקטובר, הוא יום המזון העולמי, או בצמוד אליו.

היכל זוכי הפרס ממוקם בספריה המרכזית לשעבר של דה מוין שבאיווה.

בשנת 2012 קיבל הישראלי ד"ר דניאל הלל את הפרס על תרומתו לפיתוח שיטות השקיה באזורים צחיחים. הוא הישראלי היחיד שקיבל פרס זה.

ראו גם
------

* דיאלוג בורלוג(אנ')
* פרס וולף לחקלאות

קישורים חיצוניים
----------------

* אתר האינטרנט הרשמי של פרס המזון העולמי (באנגלית)(הקישור אינו פעיל, 4.1.2020)
* Creation and History of the World Food Prize, באתר ITF‏, 1 באוקטובר 2009 (באנגלית)

הערות שוליים
------------

1. ↑  פרס בינלאומי לישראלי שהפריח השממה בירדן ומצרים, באתר וואלה!‏, 13 ביוני 2012
2. ↑  רן דגוני, ‏ישראלי זכה ב-250 א' ד' על תרומתו להשקיית שטחים צחיחים, באתר גלובס, 13 ביוני 2012
שגיאות פרמטריות בתבנית:מקורות   
פרמטרי חובה [ נושא ] חסרים 


**רחמים ישראלי** (2 בספטמבר 1942 – 1 בדצמבר 1993) היה צלם עיתונות ישראלי.

ביוגרפיה
--------

רחמים ישראלי נולד במוסול שבעיראק בשנת 1942 לשרה ישראלי ולמצליח בן מיכאל, בנם השלישי מבין ארבעה אחים. בשנת 1952 עלה עם משפחתו ארצה, שם התגוררו בירושלים.

לאחר שירותו הצבאי בחיל השריון נסע לאמסטרדם שהולנד ללמוד צילום בבית הספר "קודאק" ושם השתקע במשך 6 שנים.

בחזרתו ארצה בשנת 1968 החל לעבוד כצלם עיתונות. באותה שנה פגש את אירן סומר, ילידת הולנד שעלתה ארצה והשניים התחתנו בינואר 1971 בבית הכנסת בעיר מאסטריכט שבהולנד ולהם נולדו שתי בנות.

ישראלי תיעד וסיקר במשך 25 שנה במצלמותיו את העיתונות הישראלית בכלל ובירושלים בפרט, עד שחייו נגדעו בגיל 50 לאחר מאבק במחלת הסרטן.

עבודתו כצלם
-----------

ישראלי עבד כצלם עיתונות עצמאי בין השנים 1968 ועד למותו ב-1993, הוא צילם בעיקר בעיר ירושלים, אך צילם גם אירועים אחרים שהתרחשו בישראל ומחוץ לישראל. הוא נמנה עם המשלחת הראשונה שנסעה למצרים מיד לאחר הסכמי השלום כדי להביא תמונות מהאירוע.

הוא הרבה לסקר את אירועי הכנסת, ספורט, הפגנות, בחירות, ראשי עירייה, מלחמות ישראל, התיישבות חדשה, מגזרים שונים בחברה הישראלית, אירועי פח"ע ומשטרה, נשיאי ישראל, תרבות, ראשי ממשלה ושרים, אישים חשובים בתרבות הישראלית והעולמית.

הנצחה
-----

בשנת 2000 נחנך רחוב "הצלם רחמים" בשכונת רמת שרת בירושלים, במעמד ראש עיריית ירושלים אהוד אולמרט ובשנת 2021 נחנך גן שעשועים "גן הצלם רחמים" בשכונת רמת שרת במעמד ראש עיריית ירושלים מר משה ליאון.

קישורים חיצוניים
----------------

* רחמים ישראלי, מוזיאון ישראל
* אורן פרסיקו, כל הזכויות שמורות, באתר העין השביעית, 18 באוגוסט 2010